jkorsvik/nowiki_second_scrape_merged huggingface dataset:
The Mission (vignett)

The Mission er en vignett komponert av John Williams i 1985. Den ble opprinnelig komponert på oppdrag for NBCs nyhetsprogrammer, men er senere også blitt brukt som kjenningsmelodi i nyhetsprogramer på enkelte lokale fjernsynsstasjoner med NBC-tilknytning.
Vignetten består av følgende fire deler:

The Mission (for NBC Nightly News, sendt første gang 9. september 1985)
Fugue for Changing Times (for Before Hours, et 15 minutter langt nyhetsmorgenprogram med Bob Jamieson)
Scherzo for Today (for The Today Show)
The Pulse of Events (for ekstrasendinger, spesielle nyhetssaker og Meet the Press)Hovedtemaet ble oppdatert 26. mars 2004 som forberedelse på at Brian Williams skulle overta etter Tom Brokaw som nyhetsanker i Nightly News.
Lionel Beffre

Lionel Beffre (født 20. januar 1964 i Decazeville i Aveyron) er en fransk statstjenestemann. Han ble 21. august 2013 utnevnt til høykommissær i Fransk Polynesia.
 Han var før dette prefekt i Pyrénées-Atlantiques.
Beffre er lisensiat i rettsvitenskap og har eksamen fra École nationale d'administration, der han ble uteksaminert i 1990. Han har siden arbeidet i statsforvaltningen. Da Dominique de Villepin var statsminister, ble Beffre i 2006 kabinettsjef ved statsministerens kontor. Beffre ble prefekt i Lot-et-Garonne i 2007, i Eure-et-Loir i 2010 og i Pyrénées-Atlantiques i 2012.Beffre er ridder av Den nasjonale fortjenstorden og av De akademiske palmer.


== Referanser ==
Binche

Binche er en kommune og by i provinsen Hainaut i Belgia. Kommunen består av åtte delkommuner: Binche, Bray, Waudrez, Buvrinnes, Épinois, Leval-Trahegnies, Péronnes-lez-Binche og Ressaix. Byen har Belgias best bevarte bymur og ruinene av Maria av Østerrikes slott, Château de Binche. Byens karneval ble i 2003 innlemet på UNESCOs verdensarvliste over mesterverker i muntlig og immateriell kulturarv.


== Referanser ==


== Eksterne lenker ==
(fr) Offisielt nettsted 
(en) Binche – kategori av bilder, video eller lyd på Commons 
Byer og kommuner i Belgia
Tommy Skar

Tommy Skar (født 20. mai 1971) er generalsekretær i LHL Hjerneslag, som er en interesseorganisasjon for personer som har hatt hjerneslag, pårørende og helsepersonell. 
Skar har tidligere vært kommunikasjons- og markedssjef i Landsforeningen for hjerte- og lungesyke (2015), kommunikasjonssjef i Landsforeningen for hjerte- og lungesyke (2012-2015), spesialrådgiver i LO og rådgiver for LO-leder Roar Flåthen (2006-2012), informasjonssjef i Arbeiderpartiet (2000-2006), politisk rådgiver i Arbeiderpartiet (1999-2000), journalist i Aktuelt Perspektiv (1998-1999), fylkessekretær i Oppland Arbeiderparti (1995-1998), ungdomssekretær i AUF i Oppland (1995), journalist i Dagningen (1993-1995) og journalist i Vigga (1992-1993).
Skar var vararepresentant til Stortinget fra Oppland i 1993-1997. Han har tidligere vært kommunestyrerepresentant i Ås og i Dovre.
Skar er opprinnelig fra Dombås, men er nå bosatt i Ås.


== Referanser ==


== Eksterne lenker ==
(no) Tommy Skar hos Stortinget 
(no) Tommy Skar hos Norsk senter for forskningsdata 
(no) Politiske taler av Tommy Skar, virksommeord.uib.no
Johann Georg Palitzsch

Johann Georg Palitzsch (født 11. juni 1723 i Prohlis ved Dresden, død 22. februar 1788) var en tysk amatørastronom.
Palitzsch, som var bonde i fødebyen, brukte ledige stunder til naturvitenskap – spesielt astronomi. 23. desember 1758, noen måneder tidligere enn noen astronom, men samtidig som Christian Gärtner, oppdaget han Halleys komet, hvis retur hadde blitt forutsagt av Edmond Halley. I 1782 oppdaget han samtidig som John Goodricke periodisiteten i lysendringene hos den variable stjernen Algol.


== Referanser ==


== Kilder ==
 Denne artikkelen er helt eller delvis basert på materiale fra Palitzsch, Johann Georg i Nordisk familjebok, utgitt mellom 1904 og 1926 – i dag offentlig eiendom.
Chimay

Chimay er en kommune og by i provinsen Hainaut i Belgia. Kommunen består av 14 delkommuner: Chimay, Bailièvre, Robechies, Saint-Remy, Salles, Villers-la-Tour, Virelles, Vaulx, Lompret, Baileux, Bourlers, Forges, L'Escaillère og Rièzes. Et av Belgias seks trappistbryggeri, Bières de Chimay, befinner seg i klostret Notre Dame de Scourmont i Chimay. Elva Oise har sin kilde i delkommunen Forges.


== Kjente personer fra Chimay ==
Daniel Van Buyten, fotballspiller


== Vennskapsbyer ==
 Frankrike - Conflans-Sainte-Honorine
 England - Ramsgate


== Referanser ==


== Eksterne lenker ==
Offisielt nettsted 
(en) Chimay – kategori av bilder, video eller lyd på Commons
Skalletibis

Skalletibis eller skallet ibis (Geronticus eremita) er en art i ibisfamilien. Den er truet av utryddelse og regnes som en EDGE-art.
Kroppslengden er 70–80 cm og vingespennet 120–135 cm. Fjærdrakten er svart med grønn eller purpur metallglans. Beina er relativt korte. Hodet mangler fjær og er rødt, akkurat som nebbet. I nakken er det en topp av lange, smale fjær. Den hekker i kolonier i bratt terreng. Reiret plasseres på fjellhyller i motsetning til andre ibiser som hekker i trær.Tidligere hadde skallet ibis en vid utbredelse i Sør- og Mellom-Europa, Nord-Afrika og Midtøsten. Det er over 300 år siden den forsvant fra Europa. På slutten av det tyvende århundre var den kjent som hekkefugl bare fra Marokko og Tyrkia. Tilbakegangen skyldes delvis ukjente naturlige årsaker, men i nyere tid har forstyrrelser fra mennesker og jakt bidratt til å redusere bestanden.I Marokko var det minst 100 hekkende par i 2011. Over halvparten av verdens bestand av skallet ibis holder til langs Massa-elven i Marokko. De tyrkiske fuglene blir nå holdt i fangenskap om vinteren, så de ikke skal trekke sørover til farlige overvintringsområder, og regnes derfor som utdødd i vill tilstand. Det gjøres forsøk på å gjeninnføre arten i Spania og Østerrike.I 2002 ble det oppdaget en liten koloni av skallet ibis nær Palmyra i Syria. Denne populasjonen ble raskt mindre, og en av hunnfuglene ble skutt i 2009 da den passerte Saudi-Arabia under trekket. I 2013 og 2014 var det bare én hunnfugl som dukket opp om våren i Palmyra, og våren 2015 kom det ingen fugler. Dette hadde ingen direkte sammenheng med IS samtidig erobret Palmyra, selv om BBC og flere aviser hevdet dette.


== Referanser ==


== Eksterne lenker ==
(en) skallet ibis i Global Biodiversity Information Facility 
(no) skallet ibis hos Artsdatabanken 
(en) skallet ibis hos Fauna Europaea 
(en) skallet ibis hos Fossilworks 
(en) skallet ibis hos ITIS 
(en) skallet ibis hos NCBI 
(en) Kategori:Geronticus eremita – bilder, video eller lyd på Wikimedia Commons 
(en) Geronticus eremita – galleri av bilder, video eller lyd på Wikimedia Commons 
Geronticus eremita – detaljert informasjon på Wikispecies
Nicole-Reine Lepaute

Nicole-Reine Lepaute (født Etable 5. januar 1723 på Luxembourg-palasset i Paris, død 6. desember 1788) var en fransk astronom og matematiker. Hun beregnet gjenkomsten til Halleys komet sammen med Jérôme Lalande og Alexis Clairaut, kalkulerte solformørkelsen i 1764 og konstruerte en tabell for planetsystemet.
Nicole-Reine Lepaute var datter av Jean Etable, lakei hos Louise Élisabeth d'Orléans, og giftet seg med urmakeren Jean-André Lepaute i 1749. På hennes initiativ konstruerte paret en klokke med astronomiske beregninger, som de presenterte for det franske vitenskapsakademiet i 1753. Uret ble godkjent av Jérôme Lalande. Lalande ansatte henne derfor sammen med Alexis Clairaut i gruppen som skulle beregne returen til Halleys komet. De offentliggjorde sitt resultat i november 1758. De beregnet at kometen skulle dukke opp 13. april 1759, og fikk nesten rett da den dukket opp 13. mars 1759.


== Referanser ==
Alfonso Ferrabosco den eldre

Alfonso Ferrabosco (1543–1588) var en italiensk komponist som brakte den italienske madrigal-formen til England. 


== Liv ==
Ferrabosco var komponisten og sangeren Domenico Ferraboscos eldste sønn, familien tilhørte det bolognesiske aristokratiet.
Ferraboscos tidlige leveår lite kjent, mengikk i ung alder i tjeneste hos kardinal og diplomat Charles de Guise i Lorraine. Ferrabosco kom, formodentlig sammen med sin onkel, til England første gang i 1592 og ble ansatt av dronning Elizabeth I. Han reiste flere ganger til Italia, der verken paven eller den romerske inkvisisjonen så med blide øyne på oppholdene i England. Landet lå på denne tiden i krig med de romersk-katolske landene etter at Henrik VIII fristilte Church of England. Ferrabosco mistet sin italienske arv mens han oppholdt seg i England, og mens han var i Italia ble han tiltalt for ran og mord i England. Han ble renvasket, men forlot England i 1578 for aldri å vende tilbake.
Det har blitt spekulert i om Ferrabosco spionerte for Elisabeth I, men antakelsen er kun basert på indisier, eksempelvis at han ble uvanlig godt betalt til å være hoffmusiker. I 1580 forsøkte dronningen å få ham tilbake til England, men til ingen nytte.
Sønnen, Alfonso Ferrabosco den yngre, var komponist og gambist.


== Verk ==
Ferrabosco brakte med seg den italienske madrigalen til England. Riktignok gav han bare den første impulsen til den engelske madrigalskolen, populær ble musikkformen først med Nicholas Yonges samling Musica transalpina (1588), men da utviklet det seg raskt en madrigal-«hype» og madrigalen ble for en tid den dominerende vokale musikkformen i England. Ferraboscos stil var heller avmålt og konservativ sammenlignet med sine samtidige, som Luca Marenzio og Luzzasco Luzzaschi, men han traff den engelske musikksmaken. De fleste av madrigalene hans er fem- eller seksstemmige med et transparent klangbilde og stort sett uten de italienske nyskapningene, som uttrykksterk kromatikk og tekstuttolking, men er likevel teknisk dyktig komponert, noe som gjorde inntrykk i England. I 1598, ti år etter Ferraboscos død, gav Thomas Morley ut enkelte av hans verk og berømmet ham for hans solide håndverk («deep skill»).
Ved siden av madrigaler skrev Ferrabosco kirkelig a cappella-musikk, passamezzi og galliarder, såvel som tonesettinger av In Nomine for ulike instrumentalbesetninger med lutter eller gamber.


== Referanser ==


== Litteratur ==
Cockshoot, John V. «Alfonso Ferrabosco (i).»  The New Grove Dictionary of Music and Musicians, red. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2
Gustave Reese, Music in the Renaissance.  New York, W.W. Norton & Co., 1954.  ISBN 0-393-09530-4


== Eksterne lenker ==
(de) Verk av og om Alfonso Ferrabosco den eldre i katalogen til det tyske nasjonalbiblioteket
(en) Fritt tilgjengelige noter av Alfonso Ferrabosco den eldre i International Music Score Library Project
Albania under VM i svømmesport 2011

Albania deltok under VM i svømmesport 2011 i Shanghai i Kina mellom 16. og 31. juli 2011. 


== Svømming ==
Albania var kvalifisert med tre svømmere.
MennKvinner


== Referanser ==
Haarby (Fyn)

Haarby (eller Hårby) er en by på det vestlige Fyn i Hårby Sogn, Danmark.
Byen ligger i Assens kommune og hører til Region Syddanmark. I Haarby ses korskirken Haarby kirke fra 1100-tallet, og i samme by ligger også møbeldesignfirmaet Montana Møblers danske produksjonssted.Den danske politikeren og tidligere utenriksminister Uffe Ellemann-Jensen er født i Haarby.


== Referanser ==
Friidrett under Sommer-OL 1920 – Kulestøt menn

Kulestøt for menn var en av fem kastøvelser i friidrett under Sommer-OL 1920 i Antwerpen. Tjue deltakere fra ti nasjoner deltok i kulestøtkonkurransen som ble avviklet 17. og 18. juli 1920. De seks beste fra kvalifiseringen 17. juni gikk til finale. Ville Pörhölä fra Finland ble olympisk mester med et støt på 14,81 meter. 


== Rekorder ==
Gjeldende rekorder før lekene i 1920:

(*) uoffisielt


== Resultater ==


== Eksterne lenker ==
Resultater og profilside Arkivert 2. desember 2014 hos Wayback Machine. på sports-reference.com
Parabolisk bane

En parabolisk bane er innen astrodynamikken og himmelmekanikken en Kepler-bane med eksentrisitet lik 1. Når den beveger seg bort fra kilden, kalles den en unnslipningsbane, og motsatt kalles den en innfangingsbane. Den refereres også enkelte ganger til som en C3 = 0-bane (se karakteristisk energi).


== Litteratur ==
Bate, Roger; Mueller, Donald; White, Jerry (1971). Fundamentals of Astrodynamics. New York: Dover Publications, Inc. s. 188. ISBN 0-486-60061-0. CS1-vedlikehold: Flere navn: forfatterliste (link)
Montenbruck, Oliver; Pfleger, Thomas (2009). Astronomy on the Personal Computer. Springer-Verlag Berlin Heidelberg. s. 64. ISBN 978-3-540-67221-0. CS1-vedlikehold: Flere navn: forfatterliste (link)
Albania under VM i svømmesport 2009

Albania deltok under VM i svømmesport 2009 i Roma i Italia mellom 17. juli og 2.august 2009. 


== Svømming ==
Menn (utvalg)Kvinner (utvalg)


== Referanser ==


== Eksterne lenker ==
Resultater hos omegatiming.com
USA under VM i svømmesport 2011

USA deltok under VM i svømmesport 2011 i Shanghai i Kina fra 26. til 31.  juli 2011.


== Medaljevinnere (utvalg) ==


== Referanser ==
Francis Pilkington

Francis Pilkington (1565–1638) var en engelsk komponist, luttenist og sanger. 
Pilkington ble Bachelor of Musicke ved  Oxford i 1595. I 1602 ble han singing man ved Chester Cathedral og forble i tjeneste ved denne kirka resten av livet. Pilkington ble minor canon (kannik av lavere grad) i 1612, ordinert til prest i 1614 og i 1623 utnevnt som katedralens precentor (sannsynligvis førstesanger). Til tross for at han var en kirkens mann, skrev Pilkington hovedsakelig verdslig musikk: ayres, madrigaler og luttsoli.


== Referanser ==


== Kilder ==
Kortbiografi i Grove Concise Dictionary of Music, 1994, Oxford University Press.


== Eksterne lenker ==
(de) Verk av og om Francis Pilkington i katalogen til det tyske nasjonalbiblioteket

(en) Fritt tilgjengelige noter av Francis Pilkington i Choral Public Domain Library (ChoralWiki)
(en) Fritt tilgjengelige noter av Francis Pilkington i International Music Score Library Project
Lutz Kirchhof

Lutz Kirchhof (1953–) er en tysk luttenist.
Kirchhof startet tidlig å spille lutt og opptrådte offentlig fra 12-års alder. Han vant i 1972 ungdomsmusiker-konkurransen Jugend musiziert. Han studerte med Lothar Fuchs ved Musikhochschule Frankfurt og ble uteksaminert med utmerkelse.
I 1996 grunnla han Deutsche LautengesellschaftKirchhof har vært på konsertreiser til Japan, Frankrike, Norge, Tunis og Israel og gjort en rekke innspillinger for publikasjon på CD og for kringkastingen.


== Utmerkelser ==
1993 Preis der Deutschen Schallplattenkritik


== Referanser ==


== Eksterne lenker ==
Lutz Kirchhoffs hjemmeside
Lutz Kirchhof på Youtube
Maria Due

Maria Due-Tønnessen (født 1980 i Lillesand), kjent under artistnavnet Maria Due, er en norsk vokalist og musiker. Hun arbeider som psykolog.


== Biografi ==
Maria Due har spilt piano siden hun var liten. Atten år gammel begynte hun som organist og korist i Kristiansand-bandet Bloody Pigeons.  Da hun flyttet til Oslo var hun medlem i flere ulike band, blant annet som vokalist i elektronikabandet Belle de Jour og på synthesizer i indierockbandet Railroad Orchestra. Etterhvert ble hun kjent med Maria Orieta, og ble koristen og synthisten hennes.En sommer begynte Maria Due å lage egne låter og debuterte på Evita Klubb på Soria Moria i 2004. I 2008 spilte hun under by:larm, ble kåret til Ukas Urørt med låta «Better soon», og spilte under Quartfestivalen.I 2010 platedebuterte Due med plata Kissing In Public.I 2013 ga hun ut oppfølgeren Past Potential Future Lover til veldig gode kritikker. Albumet ble produsert av HP Gundersen.


== Diskografi ==
Kissing In Public (Trust Me Records, 2010)
Past Potential Future Lover (DESAFINADO RECORD / MUSIKKOPERATØRENE, 2013)


== Referanser ==


== Eksterne lenker ==
(en) Maria Due – kategori av bilder, video eller lyd på Commons 
Maria Due – offisiell hjemmeside
Maria Due – Facebook
Maria Due – MySpace
Alfonso Ferrabosco den yngre

Alfonso Ferrabosco den yngre (ca. 1575 – 1628) var en engelsk komponist og gambist fra overgangen mellom renessansen og barokken.


== Liv ==
Ferrabosco var uekte sønn av komponisten Alfonso Ferrabosco den eldre, en italiensk komponist som virket i England i lengre tid. Moren kan ha vært Susanna Symons, som faren senere giftet seg med. Fram til 1592 var Ferrabosco under formynderskapet til Gomer van Awsterwyke, en av dronning Elisabeth Is hoffmenn. Faren ba om å få ta sønnen med til Italia der han bodde sammen med sin hustru, men dronningen nektet ham dette. Dermed ble Ferrabosco den yngre igjen i England, han arbeidet som hoffmusiker og musikklærer for prins Henry.
Januar 1612 giftet Ferrabosco seg med Ellen Lanier (død 1638), datter av Nicholas Lanier (ca. 1523–1612). De hadde tre kjente sønner som alle ble musikere, Alfonso Ferrabosco (død 1652), Henry Ferrabosco (død 1658?), og John Ferrabosco (døpt 1626, død 1682).


== Musikk ==

Ferrabosco skrev scenemusikken for Ben Jonsons The Masque of Blackness (1605) og andre maskespill. I 1609 publiserte John Browne Ferraboscos musikk, deriblant tonesettinger av John Donne og Thomas Campion, lutt- og gambemusikk. Ferraboscos skrev mye musikk i den nye barokkstilen, og selv om han aldri var i Italia, kjente han godt til samtidens italienske stil.
Ferrabosco fikk et stort ry både for sitt gambespill og komposisjoner for gambeconsorts. Stykkene demonstrerer en svært individuell stil med mange diminusjoner og virtuose passasjer. I tillegg skrev han flere In Nomine-tonesettinger som regnes som retningsgivende for denne sjangeren, og et bind med Lessons, det vil si øvelser for viola da gamba.


== Referanser ==


== Litteratur ==
John Alexander Fuller Maitland: «Ferrabosco, Alfonso (d.1628)», Dictionary of National Biography, 1885–1900, Volume 18
William H. Husk: «Ferrabosco, Alfonso (the younger)», A Dictionary of Music and Musicians (1900), redigert av George Grove


== Eksterne lenker ==
(de) Verk av og om Alfonso Ferrabosco den yngre i katalogen til det tyske nasjonalbiblioteket
(en) Fritt tilgjengelige noter av Alfonso Ferrabosco den yngre i International Music Score Library Project
Saladin (navn)

Saladin er et mannsnavn av arabisk opprinnelse.


== Etymologi ==
Saladin er en anglifisert form av det arabiske navnet Salah-al-din (arabisk: صلاح الدين). Navnet er sammensatt av arabiske salah (صلاح), «rettferdighet», og din (دين), «religion, tro». Selahaddin, Selahattin og Selâhattin er tyrkiske former av navnet.


== Utbredelse ==
Tabellen nedenfor gir en detaljert oversikt over populariteten til mannsnavnet Saladin  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Saladin (1137/1138 – 1193), muslimsk politisk og militær leder
Saladin Ahmed (f. 1975), arabisk-amerikansk forfatter
Saladin McCullough (f. 1993), amerikansk utøver i amerikansk fotball
Saladin Ambar, amerikansk politisk forfatter


== Annen bruk av navnet ==
Saladin Chamcha, hovedperson i romanen Sataniske vers av Salman Rushdie.


== Referanser ==


== Eksterne lenker ==
(en) Behind the Name: Saladin
(en) Think Baby Names: Saladin
Norges Kroppsbygger- og fitnessforbund

Norges Kroppsbygger- og fitnessforbund (NKF) (eng. Norwegian Bodybuilding and Fitness Federation) er forbundet for kroppsbygging og fitness i Norge.
De er medlemmer av International Federation of Body Building and Fitness (IFBB), men de er ikke medlem av Norges idrettsforbund.


== Styret ==
Forrige president Jorun Steine og visepresident Kim Torgersen valgte å trekke seg fra sine verv, slik at Skjellin rykket opp som president.


== Eksterne lenker ==
Offisielt nettsted 
Liste over klubber i forbundet med adresser på xlsx-ark
Knappologi

Knappologi (fra svensk) betegner vitende som er meningsløst og pedantisk systematisk. Begrepet ble utmyntet av den svenske forfatteren August Strindberg i novellen De lycksaliges ö i samlingen Svenska öden och äfventyr. 
Arkeologiprofessoren Oscar Montelius, som publiserte mange viktige arbeider om fornfundenes systematikk og typeinndeling, anses å ha stått modell for novellens professor i knappologi.


== Litteratur ==
Stig Welinder: Strindberg som arkeologikritiker, Stockholm, 1994. ISBN 91-22-01648-1.


== Eksterne lenker ==
August Strindberg: De lycksaliges ö (se Niende kapittlel for en beskrivelse av Knappologien)
Erquelinnes

Erquelinnes er en kommune i provinsen Hainaut i Belgia. Kommunen består av seks delkommuner: Erquelinnes, Bersillies-l'Abbaye, Grand-Reng, Hantes-Wihéries, Montignies-Saint-Christophe og Solre-sur-Sambre. Elva Sambre renner gjennom kommunen.


== Referanser ==


== Eksterne lenker ==
Erquelinnes
Byer og kommuner i Belgia
Estinnes

Estinnes er en kommune i provinsen Hainaut i Belgia. Kommunen består av ni delkommuner: Croix-lez-Rouveroy, Estinnes-au-Mont, Estinnes-au-Val, Fauroeulx, Haulchin, Peissant, Rouveroy, Vellereille-les-Brayeux og Vellereille-le-Sec.


== Referanser ==


== Eksterne lenker ==
Offisielt nettsted 
(en) Estinnes – kategori av bilder, video eller lyd på Commons
Froidchapelle

Froidchapelle eller Froid-Chapelle er en kommune i provinsen Hainaut i Belgia. Kommunen består av fem delkommuner: Froidchapelle, Boussu-lez-Walcourt, Fourbechies, Vergnies og Erpion. Belgias største innsjø Lacs de l'Eau d'Heure, på 617 ha, ligger på grensa mellom Froidchapelle og Cerfontaine. 


== Referanser ==


== Eksterne lenker ==
Offisielt nettsted 
(en) Froidchapelle – kategori av bilder, video eller lyd på Commons
Ham-sur-Heure-Nalinnes

Ham-sur-Heure-Nalinnes er en kommune i provinsen Hainaut i Belgia. Kommunen består av fem delkommuner: Cour-sur-Heure, Ham-sur-Heure, Jamioulx, Marbaix-la-Tour og Nalinnes. Kommunen ligger ved den lille elva Eau d’Heure og har fått navnet sitt etter denne.


== Referanser ==


== Eksterne lenker ==
Ham-sur-Heure-Nalinnes
Byer og kommuner i Belgia
Dråpeastrild

Dråpeastrild er en fugl i gruppen Hypargos i familien astrilder. Den forekommer i Angola, Burundi, Den demokratiske republikken Kongo, Kenya, Malawi, Mosambik, Namibia, Rwanda, Somalia, Sør-Afrika, Tanzania, Zambia og Zimbabwe. 


== Underarter ==
Det er beskrevet to underarter av dråpeastrild:

Hypargos niveoguttatus macrospilotus (Rothschild, 1909)
Hypargos niveoguttatus niveoguttatus (Sousa, 1889)


== Referanser ==


== Eksterne lenker ==
(en) dråpeastrild i Global Biodiversity Information Facility 
(no) dråpeastrild hos Artsdatabanken 
(en) dråpeastrild hos ITIS 
(en) dråpeastrild hos NCBI 
(en) Kategori:Hypargos niveoguttatus – bilder, video eller lyd på Wikimedia Commons 
Hypargos niveoguttatus – detaljert informasjon på Wikispecies 
Hypargos niveoguttatus (ID 5049052001F0259D). Avibase. Hentet ut 22. august 2013.
Hypargos niveoguttatus (TSN 560539). Integrated Taxonomic Information System. Hentet ut 22. august 2013.
Birdlife Species Factsheet: Hypargos niveoguttatus. Hentet ut 22. august 2013.
Rosenastrild

Rosenastrild er en fugl i gruppen Hypargos i familien astrilder. Den forekommer i Mosambik, Sør-Afrika og Swaziland. 


== Referanser ==


== Eksterne lenker ==
(en) rosenastrild i Global Biodiversity Information Facility 
(no) rosenastrild hos Artsdatabanken 
(en) rosenastrild hos ITIS 
(en) rosenastrild hos NCBI 
(en) Kategori:Hypargos margaritatus – bilder, video eller lyd på Wikimedia Commons 
Hypargos margaritatus – detaljert informasjon på Wikispecies 
Hypargos margaritatus (ID 7970DC5FB79314BE). Avibase. Hentet ut 22. august 2013.
Hypargos margaritatus (TSN 560538). Integrated Taxonomic Information System. Hentet ut 22. august 2013.
Birdlife Species Factsheet: Hypargos margaritatus. Hentet ut 22. august 2013.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The Clements checklist of birds of the world: Version 6.8.. Hentet ut 22. august 2013.